李元元做球童跳開花舞唔怯場 媽媽大爆幕後「牛雜事件」
2024年04月10日 22:01
東網電視
更多新聞短片
一連三日嘅七欖賽事已經圓滿結束,吸引唔少球迷及藝人撐場,賽事氣氛相當熱鬧,日前Lucy媽梁志瑩(Sophia)喺社交網晒出Lucy做開球禮球童嘅片段,雖然Lucy人仔細細,但一啲都唔怯場,仲現場大跳「開花舞」,獲得全場觀眾為佢歡呼打氣,認真犀利!就連Lucy媽都表示相當佩服囡囡有壓場感,即使有咁多人望住都可以表現得揮灑自如。
而Lucy媽亦大爆幕後發生咗「十蚊牛雜事件」,原來當時為Lucy準備嘅襪大到腳踭位上咗小腿,媽媽惟有拎鉸剪將對襪逐啲逐啲咁剪開,好似剪緊牛雜,雖然最後Lucy嘅腳趾全部露出,但佢依然笑容滿面,被網民大讚從容淡定,咁樣都冇投訴。